  Анжелика Тихонова корреспондент 28-тӥ шуркынмонэ Федераци Кенешын нечерноземьеез азинтон но етӥн будэтонэз улӟытон ужпумъёсъя парламент кылзонъёсын Удмуртиысь гурт возёсъя но сиён-юонъя министр Ольга Абрамова етӥн будэтонэз азинтонъя ӵектонъёссэ вераз. Со сярысь удысэтлэн пресс-службаез ивортэ. Удмуртиын, Россиын сямен ик, етӥн будэтон удысын капчи югдур ӧвӧл. Ольга Абрамовалэн верамезъя, берло вить ар ӵоже шаерысьтымы етӥн будэтонэн вырись 12 предприятиос пӧлысь куатез быриз, бусыоссэс кулэстӥзы мукетъёсыз но.  Туэ но угось соослы ӧз удалты: зоръёсын сэрен вань кизем бусыоссы пӧлысь ӝынызэ гинэ утялтыны быгатӥзы, ог люкетэз лымы улэ ик кылиз. Котьма ке но, Удмуртия туннэ Россиысь вань етӥн бусыос пӧлысь дасэтӥ люкетсэ кизе. Туэ шаерамы 4 сюрс 300 гектар вылэ киземын вал со Удмуртиысь гурт возёсъя но сиён-юонъя министерстволэн пресс-службаез Ольга Абрамова югдурез тупатон понна туала куазьлы тупась выль сортъёс кулэ шуыса пусйиз. Федерал научно-технической программа улсын селекциен вырыны, етӥнэз переработать каронъя выль тӥрлык но технлогиос кылдытӥсь институтъёслы грантъёсын юрттыны ӵектӥз. Озьы ик Озьы ик министр льнопредприятиослы юрттонъя нимаз программаос дасяны но со улсын льнозаводъёслы вузам ваньбурзы понна но техника но тӥрлык басьтыны субсидиос чакланы кулэ шуыса вераз.  Тегъёс: Москва Удмуртия гуртвозёс гуртвозёсъяминистерство ОльгаАбрамова  